CELEX: 62011TN0459
Language: lt
Date: 2009-07-29 00:00:00
Title: Byla T-459/11: 2009 m. liepos 29 d. pareikštas ieškinys byloje Barloworld prieš Komisiją

15.10.2011   
            
            
               LT
            
            
               Europos Sąjungos oficialusis leidinys
            
            
               C 305/7
            
         2009 m. liepos 29 d. pareikštas ieškinys byloje Barloworld prieš Komisiją
   
   (Byla T-459/11)
   2011/C 305/09
   Proceso kalba: ispanų
   
      Šalys
   
   
      Ieškovė: Barloworld International, S.L. (Madridas, Ispanija), atstovaujama advokatų F. Alcaraz Gutierrez ir A. J. de la Cruz Martínez
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti ginčijamo sprendimo 1 straipsnio 1 dalį tiek, kiek jame pripažinta, kad konsoliduoto Ispanijos pelno mokesčių įstatymo (Texo Refundido de la Ley del Impuesto sobre Sociedades, toliau — TRLIS) 12 straipsnio 5 dalyje yra SESV 107 straipsnio 1 dalimi reglamentuojamų valstybės pagalbos elementų, ir tiek, kiek ji nemotyvuota, kaip reikalaujama SESV 296 straipsniu,
            
         
               —
            
            
               nepatenkinus šio prašymo, remiantis teisėtų lūkesčių apsaugos principu panaikinti šiame ieškinyje nurodyto sprendimo 1 straipsnio 2 ir 3 dalis tiek, kiek šiomis nuostatomis draudžiama laikotarpiu nuo Komisijos sprendimo pradėti tyrimą paskelbimo (2007 m. gruodžio 21 d.) iki ginčijamo sprendimo priėmimo (2011 m. gegužės 11 d.) toliau taikyti mokestinę amortizaciją pagal TRLIS 12 straipsnio 5 dalį visu amortizacijos laikotarpiu,
            
         
               —
            
            
               nepatenkinus ir šio prašymo, panaikinti šiame ieškinyje nurodyto sprendimo 1 straipsnio 4 ir 5 dalis tiek, kiek jose nepateikti motyvai dėl teisinių kliūčių tarpvalstybiniams dariniams tariamu nebuvimu grindžiamos sistemos taikymo, ir
            
         
               —
            
            
               priteisti iš Europos Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Ieškiniui pagrįsti ieškovė nurodo keturis pagrindus.
   
               1.
            
            
               Pirmasis ieškinio pagrindas, susijęs su SESV 107 straipsnio 1 dalies pažeidimu tiek, kiek TRLIS 12 straipsnio 5 dalis neatitinka sąlygų, kad būtų galima daryti išvadą, jog tai valstybės pagalba.
               
                           —
                        
                        
                           Vertinant atsižvelgus į visą Ispanijos mokesčių sistemą, TRLIS 12 straipsnio 5 dalimi nesuteikiamas ekonominis pranašumas pagal SESV 107 straipsnio 1 dalį. Be to, kadangi kritikuojama priemonė yra bendro pobūdžio, negalima daryti išvados, kad ji faktiškai yra selektyvi, atsižvelgiant į Komisijos doktrinoje ir Bendrijos teismų praktikoje įtvirtintas nuostatas.
                        
                     
         
               2.
            
            
               Antrasis ieškinio pagrindas, susijęs su visišku ginčijamo sprendimo nemotyvavimu.
               
                           —
                        
                        
                           Sprendime nepateiktas motyvavimas, kurio reikalaujama pagal SESV 296 straipsnį, nes Komisija tame sprendime atidžiai ir nešališkai netiria visų reikšmingų aplinkybių bei nepakankamai motyvuoja padarytas išvadas. Konkrečiai dėmesį atkreipia nepakankamas motyvavimas, susijęs su teisinių kliūčių tarpvalstybinius darinius sudarančioms įmonėms buvimo ar nebuvimo analize.
                        
                     
         
               3.
            
            
               Trečiasis ieškinio pagrindas, susijęs su priemonės suderinamumu su SESV 107 straipsnio 3 dalimi.
               
                           —
                        
                        
                           Finansinės prestižo vertės amortizacijos tikslas, nesant mokestinio suderinimo Sąjungos mastu, panaikinti kliūtis tarpvalstybinėms investicijoms, nes ja panaikinamas neigiamas kliūčių poveikis tarpvalstybiniams įmonių susivienijimams ir ja numatomas panašus mokestinis režimas tarpvalstybiniams ir nacionaliniams įmonių susivienijimams, ir taip užtikrinama, kad su tokiomis operacijomis susiję priimti sprendimai nebūtų grindžiami mokestiniais tikslais, o išimtinai tik ekonominiais tikslais.
                        
                     
         
               4.
            
            
               Ketvirtasis ieškinio pagrindas, susijęs su teisėtų lūkesčių principo pažeidimu tiek, kiek taikant šį principą turi būti taikomas pereinamasis laikotarpis iki sprendimo paskelbimo Oficialiajame leidinyje, t. y. 2011 m. gegužės 11 d.
               
                           —
                        
                        
                           Sprendimas dėl sprendimo, susijusio su įsigijimu už Bendrijos ribų, liko nepriimtas, nes pirmajame sprendime dėl įsigijimų Bendrijoje buvo aiškiai nurodyta, kad gali būti, jog už Bendrijos išlieka teisinių kliūčių tarpvalstybiniams įmonių susivienijimams. Taigi pirmasis sprendimas suteikė tam tikroms įmonėms teisėtų lūkesčių dėl Ispanijos teisės aktų, ypač kai žinoma, jog pagal daugumą teisinių sistemų neįmanoma sukurti Bendrijai nepriklausančių tarpvalstybinių įmonių susivienijimų.